แนวโน้ม SET ไซด์เวย์ ไร้ปัจจัยใหม่-ฟันด์โฟลว์ไหลออก
แนวโน้ม SET เช้าไซด์เวย์ ยังไร้ปัจจัยใหม่ และทิศทางต่างชาติยังขายออกต่อ จากความกังวลเฟดขึ้นดอกเบี้ยสกัดเงินเฟ้อต่อเนื่อง แนวรับ 1,650 จุด แนวต้าน 1,665 จุด
แนวโน้ม SET เช้าไซด์เวย์ ยังไร้ปัจจัยใหม่ และทิศทางต่างชาติยังขายออกต่อ จากความกังวลเฟดขึ้นดอกเบี้ยสกัดเงินเฟ้อต่อเนื่อง แนวรับ 1,650 จุด แนวต้าน 1,665 จุด
21 ก.พ. 2566

นายชาญชัย พันทาธนากิจ รองผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งไซด์เวย์ โดยยังไร้ปัจจัยใหม่ และยังคงเห็นทิศทางของต่างชาติขายต่อเนื่อง ซึ่งคาดว่าจะมาจากความกังวลในเรื่องของเงินเฟ้อสหรัฐที่ยังสูง และทำให้ธนาคารกลางสหรัฐ (เฟด) ยังเดินหน้าขึ้นดอกเบี้ยต่อ โดยยังไม่ส่งสัญญาณการชะลอขึ้นดอกเบี้ย
ขณะที่ตลาดหุ้นอื่นในภูมิภาคเอเชียช่วงเช้าที่เปิดมาส่วนใหญ่ปรับตัวลดลง แต่อย่างไรก็ตามมองว่าตลาดหุ้นไทยได้สร้างฐานใหม่บริเวณแนวรับ 1,650 จุด ทำให้มีดาวน์ไซด์ค่อนข้างจำกัดแล้ว แต่ยังรอปัจจัยหนุนเข้ามาผลักดันดัชนี และให้แนวต้านที่ 1,665 จุด